

**ประกาศ องค์การบริหารส่วนตำบลทุ่งมะพร้าว**

**เรื่อง ประกาศใช้แผนพัฒนาสามปี (พ.ศ.2556 – 2558)**

**เพิ่มเติมฉบับที่ 1**

…………………………………………….

ตามที่องค์การบริหารส่วนตำบลทุ่งมะพร้าว ได้ดำเนินการจัดทำแผนพัฒนาสามปี **(พ.ศ. 2556 – 2558)**  ไปแล้วนั้น เนื่องจากมีโครงการ/กิจกรรมที่มีความจำเป็นเร่งด่วนที่ต้องดำเนินการในปีงบประมาณ พ.ศ.2556 แต่มิได้บรรจุโครงการไว้ในแผนพัฒนาสามปี **(พ.ศ.2556 - 2558)**

ดังนั้น เพื่อให้สอดคล้องตรงกับความต้องการของประชาชน และเพื่อให้การดำเนินงาน

ขององค์การบริหารส่วนตำบลทุ่งมะพร้าวเป็นไปด้วยความเรียบร้อย มีประสิทธิภาพ องค์การบริหารส่วนตำบลทุ่งมะพร้าว จึงต้องดำเนินการจัดทำแผนพัฒนาสามปี **(พ.ศ.2556 - 2558)** ฉบับเพิ่มเติม ประจำปี 2556 ครั้งที่ 1 โดยได้ดำเนินการจัดทำตามขั้นตอนและระเบียบกระทรวงมหาดไทยว่าด้วยการจัดทำและประสานแผนพัฒนาขององค์กรปกครองส่วนท้องถิ่น พ.ศ. 2548 หมวด 4 ข้อ 21 22 23 การแก้ไข การเพิ่มเติมหรือเปลี่ยนแปลงแผนพัฒนา โดยได้รับความเห็นชอบจากคณะกรรมการสนับสนุนการจัดทำแผนพัฒนาท้องถิ่น คณะกรรมการพัฒนาท้องถิ่นและได้รับการอนุมัติจากสภาท้องถิ่น เมื่อวันที่ 11 มีนาคม 2556 เรียบร้อยแล้ว จึงขอประกาศใช้แผนพัฒนาสามปี **(พ.ศ.2556 - 2558)** เพิ่มเติมฉบับที่ 1 ทั้งนี้ตั้งแต่บัดนี้เป็นต้นไป

จึงประกาศให้ทราบโดยทั่วกัน

 ประกาศ ณ วันที่ 12 เดือน มีนาคม พ.ศ.2556

( นายศุภศักดิ์ โภคบุตร )

นายกองค์การบริหารส่วนตำบลทุ่งมะพร้าว